CELEX: 32001D0523
Language: lt
Date: 993600000000
Title: 2001 m. birželio 27 d. Komisijos sprendimas nustatantis ekologinius kriterijus, taikomus suteikiant universaliems ir sanitarinės įrangos valikliams ekologinius ženklus (pranešta dokumentu Nr. C(2001) 1670)tekstas svarbus EEE.

Svarbus teisinis pranešimas

|

32001D0523

2001 m. birželio 27 d. Komisijos sprendimas nustatantis ekologinius kriterijus, taikomus suteikiant universaliems ir sanitarinės įrangos valikliams ekologinius ženklus (pranešta dokumentu Nr. C(2001) 1670)tekstas svarbus EEE.  

Oficialusis leidinys L 189 , 11/07/2001 p. 0025 - 0037 CS.ES skyrius 15 tomas 06 p. 129  - 141 ET.ES skyrius 15 tomas 06 p. 129  - 141 HU.ES skyrius 15 tomas 06 p. 129  - 141 LT.ES skyrius 15 tomas 06 p. 129  - 141 LV.ES skyrius 15 tomas 06 p. 129  - 141 MT.ES skyrius 15 tomas 06 p. 129  - 141 PL.ES skyrius 15 tomas 06 p. 129  - 141 SK.ES skyrius 15 tomas 06 p. 129  - 141 SL.ES skyrius 15 tomas 06 p. 129  - 141

		Komisijos sprendimas2001 m. birželio 27 d.nustatantis ekologinius kriterijus, taikomus suteikiant universaliems ir sanitarinės įrangos valikliams ekologinius ženklus(pranešta dokumentu Nr. C(2001) 1670)(tekstas svarbus EEE)(2001/523/EB)EUROPOS BENDRIJŲ KOMISIJA,atsižvelgdama į Europos bendrijos steigimo sutartį,atsižvelgdama į 2000 m. liepos 17 d. Europos Parlamento ir Tarybos reglamentą (EB) Nr. 1980/2000 dėl pakeistos Bendrijos ekologinio ženklo suteikimo sistemos [1], ypač į jo 3, 4 ir 6 straipsnius,kadangi:(1) Reglamento (EB) Nr. 1980/2000 3 straipsnis nustato, kad ekologinį ženklą galima suteikti produktui, pasižyminčiam tokiomis savybėmis, kurios yra ypač svarbios geriau įgyvendinant pagrindinius aplinkosaugos reikalavimus.(2) Reglamento (EB) Nr. 1980/2000 4 straipsnis nustato, kad konkretūs kriterijai, taikomi suteikiant ekologinį ženklą, nustatomi pagal produktų grupes.(3) Šiame sprendime nustatytos priemonės buvo parengtos ir patvirtintos laikantis Reglamento (EB) Nr. 1980/2000 6 straipsnyje išdėstytos ekologinių kriterijų nustatymo tvarkos.(4) Šiame sprendime nustatytos priemonės atitinka pagal Reglamento (EB) Nr. 1980/2000 17 straipsnį įkurto komiteto nuomonę,PRIĖMĖ ŠĮ SPRENDIMĄ:1 straipsnisProduktų grupė "universalūs ir sanitarinės įrangos plovikliai" (toliau – produktų grupė) skirstoma į du pogrupius, kurie apibūdinami taip:universalūs valikliai: valantys produktai, kurie yra skirti grindis, sienas, lubas ir kitus pritvirtintus paviršius plauti įprastiniu būdu ir kurie prieš juos naudojant ištirpinami vandenyje arba juo atskiedžiami,sanitarinės įrangos plovikliai: valantys produktai, kurie yra skirti sanitarinės įrangos, pavyzdžiui, skalbyklose, voniose, dušuose, tualetuose ir virtuvėse, nešvarumams ir (arba) nuosėdoms šalinti įprastiniu būdu (taip pat iššveisti). Produktai, kurie naudojami automatiniu būdu, kai tualete nuleidžiamas vanduo, pavyzdžiui, "dozėmis išsiskiriantys produktai", tokie kaip tualetų kubeliai, arba produktai, skirti naudoti tualeto bakelyje, šiam produktų pogrupiui nepriskiriami. Produktai, neturintys kitokio valomojo poveikio, negu šalinti kalcio karbonatą (nuoviras), šiam produktų pogrupiui nepriskiriami.Šiai produktų grupei nepriskiriami produktai, kurių paskirtis yra labiau specifinė, pavyzdžiui, orkaičių arba langų valikliai, grindų lako nuėmėjai, grindų vaškas, kanalizacijos valikliai ir pan.Produktų grupei priskiriami ne tik produktai, skirti naudoti eiliniams vartotojams, bet ir produktai, skirti naudoti specialistams.2 straipsnisProduktų grupės ekologinės savybės ir tinkamumas naudoti vertinami remiantis šio sprendimo priede pateiktais kriterijais.3 straipsnisProduktų grupės apibrėžimas ir produktų grupei taikomi kriterijai galioja trejus metus nuo šio sprendimo įsigaliojimo dienos. Jeigu patikslinti ekologiniai kriterijai nebus patvirtinti iki šio laikotarpio pabaigos, jie galioja dar metus.4 straipsnisKad būtų galima administruoti, produktų grupei priskiriamas kodas "020".5 straipsnisŠis sprendimas skirtas valstybėms narėms.Priimta Briuselyje, 2001 m. birželio 27 d.Komisijos varduMargot WallströmKomisijos narė[1] OL L 237, 2000 9 21, p. 1.--------------------------------------------------PRIEDASBENDROSIOS NUOSTATOSTam, kad universaliam arba sanitarinės įrangos valikliui (toliau – produktas) būtų suteikta teisė gauti ekologinį ženklą, jis turi būti priskirtas 1 straipsnyje apibrėžtai produktų grupei, ir, pagal paraišką atlikus tyrimus kaip nurodyta kriterijuose ir techniniam priede, atitikti šio sprendimo priede pateiktus kriterijus. Tam tikrais atvejais galima taikyti kitus bandymų metodus, jeigu jų lygiavertiškumą pripažįsta kompetentinga institucija arba paraišką vertinančios institucijos (toliau – kompetentinga institucija). Kompetentingos institucijos turėtų pripažinti institucijų, akredituotų pagal EN 45000 serijų standartus arba lygiaverčius tarptautinius standartus, atliktų tyrimų ir patikrinimo rezultatus. Jeigu bandymai neminimi arba jie neminimi, kaip naudingi tikrinant arba kontroliuojant, kompetentingos institucijos atitinkamai turėtų remtis pareiškėjų pateikiamomis deklaracijomis bei dokumentais ir (arba) nepriklausomų patikrinimų rezultatais. Jeigu nurodyta pateikti konkrečius dokumentus ir (arba) deklaracijas, minėtus dokumentus gali parengti, atitinkamai, pareiškėjas (-ai) ir (arba) jų tiekėjas (-ai). Jeigu nurodomos sudedamosios dalys, joms priskiriamos medžiagos ir preparatai.Rekomenduojama, kad kompetentingos institucijos, vertindamos paraiškas ir tikrindamos, kaip laikomasi šio sprendimo priede išdėstytų kriterijų, atsižvelgtų į pripažintų aplinkos apsaugos vadybos sistemų, pvz., EMAS arba EN ISO 14001, įgyvendinimą. (Pastaba: tokias vadybos sistemas įgyvendinti nėra privaloma.)Taikant šiuos kriterijus siekiama skatinti:- mažinti neigiamą poveikį aplinkai, ribojant žalingų sudedamųjų dalių kiekį, naudojant mažesnį ploviklių kiekį ir mažinant įpakavimo atliekų kiekius,- mažinti pavojų sveikatai arba aplinkai, kylantį naudojant pavojingas medžiagas, arba neleisti joms atsirasti,- teikti informaciją, kuri leistų vartotojui naudoti produktą veiksmingai, mažinant neigiamą poveikį aplinkai.Nustatomi tokie kriterijai, kurie skatina ženklinti aplinkai mažai kenksmingus universalius ir sanitarinės įrangos valiklius.FUNKCINIS VIENETASUniversalių valiklių funkcinis vienetas (naudojamas toliau pateiktuose kriterijuose) – tai gamintojo rekomenduojama produkto dozė, išreikšta gramais 1 litrui vandens (plovimui skirto vandens).Sanitarinės įrangos valiklių funkcinis vienetas nėra nustatytas (jiems taikomų kriterijų vertės skaičiuojamos 100 g produkto).EKOLOGINIAI KRITERIJAI1. Ekologinis toksiškumas ir biologinis skaidomumasKiekvienos sudedamosios dalies (i) ribinė toksinė praskiedimo koncentracija (RPKtoks) paskaičiuojama taikant šią formulę:+++++ TIFF +++++kurioje kiekis (i) – tai sudedamosios dalies kiekis (universalių valiklių), esantis funkciniame vienete, arba 100 g produkto (sanitarinės įrangos valiklių), AF – tai apkrovos faktorius ir IPE – sudedamosios dalies ilgalaikio toksiško poveikio koncentracija. AF ir IPE kriterijų vertės yra tokios, kokios pateiktos I priedo A dalies valiklių sudedamųjų dalių duomenų bazės sąraše (PSDD sąrašas). Jeigu kuri sudedamoji dalis nėra įtraukta į PSDD sąrašą, paraiškos įteikėjas paskaičiuoja jos vertę I priedo B dalyje aprašytu būdu. Sudėjus kiekvienos sudedamosios dalies RPKtoks, gaunamas produkto RPKtoks.Universalių valiklių RPKtoks yra ne didesnis nei 400 l/funkciniam vienetui.Sanitarinės įrangos valiklių RPKtoks yra ne didesnis nei 4000 l/100 g produkto.Kompetentingai institucijai pateikiama tiksli produkto sudėtis ir RPKtoks paskaičiavimo smulkus aprašymas, įrodantis, kad laikomasi šio kriterijaus reikalavimų.2. Fosforas ir fosfonataiVisas produkte esantis pagrindinio fosforo kiekis paskaičiuojamas (universalių valiklių) funkciniam vienetui arba 100 g produkto (sanitarinės įrangos valiklių), atsižvelgiant į visas sudedamąsias dalis, kurių sudėtyje yra fosforo.Visas universaliuose valikliuose esantis fosforo kiekis (P) yra ne didesnis nei 0,2 g/funkciniam matui.Visas sanitarinės įrangos valikliuose esantis fosforo kiekis (P) yra ne didesnis nei 2 g/100 g produkto.Universaliuose valikliuose esantis fosfonatų kiekis (paskaičiuotas kaip P) yra ne didesnis nei 0,02 g/funkciniam matui ir esantis sanitarinės įrangos valikliuose – ne didesnis nei 0,2 g/100 g produkto.Kompetentingai institucijai pateikiama tiksli produkto sudėtis ir paskaičiavimų smulkus aprašymas, įrodantis, kad laikomasi šio kriterijaus reikalavimų.3. Aktyviųjų paviršiaus medžiagų biologinis skaidomumas anaerobiniu būduVisos aktyviosios paviršiaus medžiagos anaerobiniu būdu yra metu biologiškai skaidomos.Pateikiama tiksli produkto sudėtis. PSDD sąraše (žr. priedėlio A dalį) nurodoma, ar konkreti aktyvioji paviršiaus medžiaga yra anaerobiniu būdu biologiškai skaidoma, ar ne (t. y. nenaudojamos medžiagos, prie kurių stulpelyje, kuriame nurodomas biologinis skaidomumas anaerobiniu būdu, yra įrašas "Y"). Jeigu aktyvioji paviršiaus medžiaga nėra įtraukta į PSDD sąrašą, pateikiama atitinkama leidinių ar kitų šaltinių informacija arba atitinkami tyrimų rezultatai, patvirtinantys, jog šios medžiagos anaerobiniu būdu yra biologiškai skaidomos. ISO 11734, ECETOC Nr. 28 (1988 m. birželio mėn.) arba lygiavertis tyrimo metodas, pagal kurį reikalaujama, kad anaerobinio būdu būtų nustatytas 60 % biologinis skaidomumas, – tai standartinis tyrimas biologiniam skaidomumui anaerobiniu būdu nustatyti.4. Pavojingos arba toksiškos medžiagos ar preparataia) Produkto sudėtyje arba bet kurio preparato, sudarančio medžiagą, sudėtyje nėra šių sudedamųjų dalių:- alkilfenoletoksilatų (APEO)- nitromuskusų ir policiklinių muskusų, įskaitant, pavyzdžiui:muskuso ksileną: 5-tert-butil-2,4,6-trinitro-m-ksilenąmuskuso ambretą: 4-tert-butil-3-metoksi-2,6-dinitrotoluenąmoskeną: 1,1,3,3,5-pentametil-4,6-dinitroindanąmuskuso tibetiną: 1-tert-butil-3,4,5-trimetil-2,6-dinitrobenzenąmuskuso ketoną: 4'-tert-butil—2',6'-dimetil-3',5'-dinitroacetafenonąHHCB (1,3,4,6,7,8-heksahidro-4,6,6,7,8,8-heksametilciklopenta(g)-2-benzopiraną)AHTN (6-acetil-1,1,2,4,4,7-heksametiltetraliną)- EDTA (etilendiamino tetraacetato)- NTA (nitrilotriacetato)- ketvirtinių amonio junginių- glutaraldehido.Kompetentingai institucijai pateikiama tiksli produkto sudėtis bei deklaracija, kad produkto sudėtyje arba bet kurio preparato, sudarančio medžiagą, sudėtyje nėra nė vienos iš pirmiau nurodytų sudedamųjų dalių.b) Produkto sudėtyje neturi būti nė vienos sudedamosios dalies, klasifikuojama kaip:R31 (reaguodama su rūgštimis išskiria toksiškas dujas),R40 (įtariama, kad gali sukelti vėžį),R45 (gali sukelti vėžį),R46 (gali sukelti paveldimus genetinius susirgimus),R49 (gali sukelti vėžį įkvėpus),R68 (gali sukelti negrįžtamus sveikatos pakenkimus)R50 + 53 (labai toksiškas vandens organizmams ir gali turėti ilgalaikį neigiamą poveikį akvatorijai),R51 + 53 (toksiška vandens organizmams ir gali turėti ilgalaikį neigiamą poveikį akvatorijai),R59 (pavojinga ozono sluoksniui),R60 (gali pakenkti vaisingumui),R61 (gali pakenkti negimusiam vaikui),R62 (yra tikimybė, kad gali pakenkti vaisingumui),R63 (yra tikimybė, kad gali pakenkti negimusiam vaikui),R64 (gali pakenkti žindomam kūdikiui),arba pagal bet kurį šių frazių derinį pagal 1967 m. birželio 27 d. Tarybos direktyvos 67/548/EEB dėl įstatymų ir kitų teisės aktų, reglamentuojančių pavojingų medžiagų klasifikavimą, pakavimą ir ženklinimą etiketėmis, suderinimo [1] ir jos paskesnių dalinių pakeitimų arba pagal 1999 m. gegužės 31 d. Europos Parlamento ir Tarybos Direktyvos 1999/45/EB dėl valstybių narių įstatymų ir kitų teisės aktų, reglamentuojančių pavojingų medžiagų klasifikavimą, pakavimą ir ženklinimą etiketėmis, suderinimo [2] ir jos paskesnių dalinių pakeitimų reikalavimus.Kiekvienai bet kurio preparato sudedamajai daliai, kurios kiekis preparato sudėtyje yra didesnis nei 0,1 %, taip pat taikomas pirmiau nurodytas reikalavimas.Tačiau leidžiama naudoti biocidus, kurie yra naudojami produktui konservuoti (kaip yra leidžiama pagal toliau pateiktą biocidams taikomą kriterijų), ir klasifikuojami kaip R50 + 53 arba R51 + 53, jeigu tiktai jie nėra galimai bioakumuliaciniai. Tokiomis sąlygomis biocidas laikomas galimai bioakumuliaciniu, jeigu log Pov (log oktanolio/vandens pasiskirstymo koeficientas) ≥ 3,0 (jeigu tiktai bandymais nustatytas BCF ≤ 100).Kompetentingai institucijai pateikiama tiksli produkto sudėtis, kiekvienos sudedamosios dalies medžiagų saugumo specifikacijų egzemplioriai, kuriuose yra nurodytas, kokiai klasei priskirta arba nepriskirta kiekviena sudedamoji dalis, bei deklaracija, kad produkte nėra nė vienos iš pirmiau minėtų medžiagų.Taip pat bet kurio sudėtyje esančio preparato tiekėjai pateikia deklaraciją, kad preparatas atitinka pirmiau išdėstytus reikalavimus.5. Lakieji organiniai junginiaiLakiųjų organinių junginių kiekis produkto sudėtyje sudaro ne daugiau nei 10 % (masės), kurių virimo temperatūra žemesnė nei 150 °C.Pateikiama tiksli produkto sudėtis, kiekvienos organinės sudedamosios dalies medžiagų saugumo specifikacijos egzemplioriai bei deklaracija, kad laikomasi šio kriterijaus reikalavimų.6. Dažikliai arba dažančiosios medžiagos1976 m. liepos 27 d. Tarybos direktyvos 76/768/EEB dėl valstybių narių įstatymų, susijusių su kosmetikos gaminiais, suderinimo [3] ir jos paskesniųjų dalinių pakeitimų nuostatos turi leisti produkto sudėtyje naudoti bet kuriuos dažiklius arba dažančiąsias medžiagas.Kompetentingai institucijai pateikiama deklaracija, kad laikomasi šio kriterijaus reikalavimų, ir išsamus visų naudojamų dažiklių arba dažančiųjų medžiagų sąrašas.7. Kvapiosios medžiagosa) Produkte nėra kvapiųjų medžiagų, kurių sudėtyje yra nitromuskusų arba policiklinių muskusų, kaip apibrėžta pirmiau pateiktame kriterijuje.b) Jeigu produkto sudėtyje yra viena arba daugiau kvapiųjų medžiagų, tai aiškiai nurodoma ant pakuotės, pažymint esančios (-ių) kvapiosios (-ųjų) medžiagos (-ų) pavadinimą (-us):Įprastas pavadinimas | CAS Nr. | Įprastas pavadinimas | CAS Nr. |Amilo cinamalis | 122-40-7 | Amilcinamio alkoholis | 101-85-9 |Benzilalkoholis | 100-51-6 | Benzilsalicilatas | 118-58-1 |Cinamilo alkoholis | 104-54-1 | Cinamalis | 104-55-2 |Citralis | 5392-40-5 | Kumarinas | 91-64-5 |Eugenolis | 97-53-0 | Geraniolis | 106-24-1 |Hidroksicitronelalis | 107-75-5 | Hidroksimetilpentilcikloheksenkarboksaldehidas | 31906-04-4 |Izoeugenolis | 97-54-1 | | |c) Bet kuri į produktą įdėta sudedamoji dalis kaip kvapioji medžiaga turi būti pagaminta ir (arba) naudojama laikantis Tarptautinės kvapiųjų medžiagų asociacijos praktinės veiklos kodekso nuostatų.Kompetentingai institucijai pateikiama deklaracija, kad laikomasi kiekvienos šio kriterijaus dalies reikalavimų.8. Jautrinančios medžiagosProduktas neklasifikuojamas kaip R42 (gali sukelti alergiją įkvėpus) ir (arba) R43 (gali sukelti alergiją susilietus su oda) pagal Direktyvą 1999/45/EB.Kompetentingai institucijai pateikiama tiksli produkto sudėtis, kiekvienos sudedamosios dalies medžiagų saugumo specifikacijų egzemplioriai, kuriuose yra nurodyta, kokiai klasei priskirta arba nepriskirta kiekviena sudedamoji dalis, bei deklaracija, kad laikomasi šio kriterijaus reikalavimų.9. Biocidaia) Biocidai produkto sudėtyje gali būti naudojami tik kaip produkto konservantai ir tik šiam tikslui tinkamas jų kiekis. Šis reikalavimas netaikomas aktyviosioms paviršiaus medžiagoms, kurioms taip pat gali būti būdingos biocidinės savybės.Pateikiama tiksli produkto sudėtis, visų įdėtų konservantų medžiagų saugumo specifikacijų egzemplioriai bei jų kiekiai, būtini produktui išsaugoti. Taip pat pateikiama deklaracija, kad laikomasi šio kriterijaus reikalavimų.b) Draudžiama reikalauti arba siūlyti ant pakuotės ar bet kuriuo kitu informacijos perdavimo būdu, kad produktas turėtų antimikrobinio poveikio.Kompetentingai institucijai pateikiami tekstai ir logotipų maketai, esantys ant kiekvienos rūšies pakuotės, ir (arba) kiekvienos skirtingos rūšies pakuotės pavyzdžiai, bei deklaracija, kad laikomasi šio kriterijaus reikalavimų.10. Reikalavimai pakuotėmsa) Universalių valiklių sudėtyje vandens kiekis yra ≤ 90 % bendrosios masės (w/w) (siekiant naudoti mažesnius pakuotės medžiagų kiekius).b) Negalima naudoti purškalų, kurių sudėtyje yra propelentų.c) Plastmasės ženklinamos pagal 1994 m. gruodžio 20 d. Europos Parlamento ir Tarybos direktyvos 94/62/EB dėl pakuočių ir pakuočių atliekų [4] reikalavimus arba DIN 6120 1 ir 2 dalių, susijusių su DIN 7728 1 dalimi, reikalavimus.d) Jeigu pirminė pakuotė yra pagaminta iš antrinių žaliavų, bet kuri tokia ant pakuotės esanti nuoroda turi atitikti ISO 14021 standarto "Aplinkosauginiai ženklai ir deklaracijos – Paraiškos įteikėjo deklaruoti reikalavimai (II rūšies aplinkosauginis ženklinimas)" reikalavimus.e) Pirminės pakuotės dalys yra lengvai išardomos į atskiras vienos medžiagos dalis.Kompetentingai institucijai pateikiama ant pakuotės esanti informacija ir (arba) prireikus jos pavyzdys su ženklu. Taip pat pateikiama deklaracija, kad laikomasi kiekvienos šio kriterijaus dalies reikalavimų.TINKAMUMAS NAUDOTI11. Tinkamumas naudotiProduktas tinka naudoti ir tenkina vartotojų reikmes.Kompetentingai institucijai pateikiama visa svarbi informacija. Jai pateikiami valymo gebos tyrimų, kurių metu produktas (rekomenduojama jo dozė) maišomas su vandeniu ir jo valymo geba lyginama su bent vienu kitu produktu (kurį paprastai galima įsigyti teritorijoje, kurioje bus prekiaujama ekologinį ženklą turinčiu produktu, bei su jo rekomenduojama doze), rezultatai. Pagrindžiamas palyginamojo (-ųjų) produkto (-ų) pasirinkimas ir šiam palyginimui (-ams) atlikti taikytas tyrimo protokolas. Palyginama valiklio valymo geba ant vieno ar daugiau tipiškų paviršių, kuriems reklamuojamas produktas. Tyrimų kriterijai ir tyrimams naudojami nešvarumai turėtų atitikti realias sąlygas, pavyzdžiui, seni riebaliniai nešvarumai naudojami atliekant virtuvės valiklių tyrimus, o kalkių apnašų dispersinės gebos kriterijus taikomas atliekant vonios valiklių tyrimus. Siekdamas gauti ekologinį ženklą rūgštiniams tualeto valikliams, paraiškos įteikėjas gali taikyti rūgštinių tualeto valiklių IKW tyrimą, skelbtą SÖFW Journal 126 (2000 m. lapkričio mėn.). Siekdamas gauti ekologinį ženklą universaliems valikliams, paraiškos įteikėjas gali taikyti, pavyzdžiui, CTTN-IREN nustatytą tyrimų metodą, kuris vadinasi "Plytelėmis išklotų grindų plovimas ir riebalų šalinimas nuo virtuvėje esančių paviršių".INFORMACIJA VARTOTOJUI12. Informacija ant pakuotėsa) Nurodymai, kaip dozuotiAnt universalių valiklių pakuotės pateikiamos rekomenduojamos tikslios dozės ir piktograma (pavyzdžiui, 5 l talpa ir indelių su mililitrų padalomis skaičius).Jeigu pakuotėje – koncentruotas sanitarinės įrangos valiklis, ant pakuotės turi būti aiškiai nurodyta, kad reikia naudoti tik nedidelį, lyginant su normaliu (t. y. ne koncentruotu) valikliu, produkto kiekį.Ant pakuotės pateikiamas šis (arba lygiareikšmis) tekstas:"Tinkamai dozuojant taupomi pinigai ir mažinamas neigiamas poveikis aplinkai".b) Patarimai dėl saugumoAnt produkto pateikiami šie patarimai dėl saugumo (arba lygiareikšmis tekstas) (teksto pavidalu ir su lygiareikšme piktograma):"Saugokite nuo vaikų""Nemaišykite skirtingų rūšių valiklių""Neįkvėpkite purškiamo produkto" (pastaba: taikoma tik produktams, įpakuotiems kaip aerozolis).c) Informacija apie sudedamąsias dalis ir jų ženklinimasTaikomi 1989 m. rugsėjo 13 d. Komisijos rekomendacijos 89/542/EEB dėl ploviklių ir valiklių ženklinimo [5] reikalavimai.Jei produkto sudėtyje yra kvepalų, tai turi būti nurodyta ant pakuotės.d) Informacija apie ekologinį ženkląAnt pakuotės pateikiamas šis (arba lygiareikšmis) tekstas:"Daugiau informacijos rasite ES ekologinio ženklo tinklalapyje adresu: http://europa.eu.int./ecolabel".Kompetentingai institucijai pateikiamas produkto pakuotės, taip pat ženklo, pavyzdys bei deklaracija, kad laikomasi kiekvienos šio kriterijaus dalies reikalavimų.13. Ekologinio ženklo informacijaEkologinio ženklo 2 langelyje yra šie įrašai:- mažesnis kenksmingas poveikis vandens ekosistemoms,- aiškūs nurodymai, kaip dozuoti.14. Profesinis mokymasKai plovikliai yra skirti vartotojams profesionalams, ploviklių gamintojas, platintojas arba trečioji šalis turi pasiūlyti valymo darbus atliekantiems darbuotojams juos apmokyti arba mokymo medžiagą. Mokymą sudaro laipsniški nurodymai, kaip tinkamai ploviklį atskiesti, naudoti, jį pašalinti ir naudoti įrangą.Kompetentingai institucijai pateikiamas mokymo medžiagos ir (arba) mokymo kursų pavyzdys.[1] OL L 196, 1967 8 16, p. 1.[2] OL L 200, 1999 5 31, p. 1.[3] OL L 262, 1976 9 27, p. 169.[4] OL L 365, 1994 12 31, p. 10.[5] OL L 291, 1989 10 10, p. 55.--------------------------------------------------